Li Cunxin

Li Cunxin (kinesisk: 李存信, født 26. januar 1961) er en kinesisk-australsk tidligere ballettdanser og aksjemegler.

Li Cunxin ble født inn i fattigdom i Shandong provinsen i Folkerepublikken Kina. I en alder av elleve ble han valgt av Madame Maos kulturelle rådgivere til å delta ved et danseakademi i Beijing hvor elevene hadde 16 timer lange dager med trening. Li trente ballett der i sju år. Han var en av de første studentene fra danseakademiet i Beijing som fikk lov til å reise til USA, der han innledet et forhold med en amerikansk danser, Elizabeth Mackey. I 1981 giftet de seg slik at han kunne forbli i USA og unngå deportasjon.

Li Cunxin ønsket å kunne reise tilbake til Kina for å besøke sin familie, men kommunistpartiet arresterte ham og satte ham i varetekt i det kinesiske konsulatet. Etter cirka ett døgn fikk han lov til å bli i USA, men hans kinesiske statsborgerskap ble tilbakekalt. Li flyttet til Melbourne i 1995. Cunxin pensjonerte seg fra ballett i 1998 i en alder av 37 år. Li giftet seg med den australske danseren Maria McKendry i 1987. De har tre barn: Sophie (1989), Thomas (1992) og Bridie (1997).

Li Cunxin arbeider som toppleder for et stort meglerforetaket i Melbourne og er en populær motivasjonstrener. Han ble i 2009 kåret til «Årets far» i Australia. I 2003 utga han sin selvbiografi, Mao's Last Dancer. Boken har mottatt en rekke utmerkelser, blant annet den australske prisen «Book of the Year». Selvbiografi ble siden filmatisert til en australsk spillefilm med samme tittel av regissør Bruce Beresford og manusforfatter Jan Sardi som hadde premiere i 2009.

Han ble i 2019 utnevnt til offiser av Order of Australia.Queen's Birthday 2019 Honours List , Australias generalguvernør, 10. juni 2019.

 Bibliografi 
 Li, Cunxin (2005): Mao's Last Dancer. Penguin Books. ISBN 0-670-02924-6.

 Referanser 

 Eksterne lenker 


  Biografi hos BookBrowse
  Omtale av biografien, Ballet.co.uk (2003)
  Avskrift av intervju 2004, samtale med George Negus, ABC
  Video av Li Cunxins tale ved Saxton Speakers Bureau

Kategori:Australiere
Kategori:Kinesere
Kategori:Ballettdansere
Kategori:Personer fra Qingdao